2017 metų sausio 20 d. Nacionalinėje Martyno Mažvydo bibliotekoje vyks konferencija „**Raštingumas skaitmeniniame amžiuje**“. Konferencija skirta pedagogams, bibliotekininkams, skaitymo skatinimo specialistams.

Konferenciją organizuoja Skaitymo ir kultūrinio raštingumo asociacija (**SKRA**), bendradarbiaudama su Lietuvos Respublikos Švietimo ir mokslo ministerija, Šiuolaikinių didaktikų centru, Nacionaline Martyno Mažvydo biblioteka, Suomijos ambasada, Airijos ambasada, Tarptautinės plėtros Europoje komitetu (***International Development in Europe Committee (IDEC)*, Europos Raštingumo Asociacijų Federacija (*Federation of European Literacy Associations (FELA), Tarptautine raštingumo asociacija (International Literacy Association (ILA).***

Konferencijos tikslas – profesionalų, tarptautiniu lygiu pripažintų specialistų iš Europos šalių ir JAV (mokslininkų, tyrėjų, mokytojų) diskusija apie raštingumą šiandien. Tai galimybė apsikeisti idėjomis, pasidalyti geraisiais pavyzdžiais ir praktika bei įvairių raštingumo tyrimų rezultatais.

Konferenciją sudaro plenarinė sesija, penkios paralelinės sesijos, baigiamasis pranešimas ir ilgoji kavos pertrauka, kuri bus skirta stendinėms prezentacijoms. **Jos metu svečiai ir Lietuvos mokytojai, bibliotekininkai galės pristatyti savo įstaigose vykdomus projektus, idėjas. Visus, norinčius pristatyti savo projektus ir idėjas, kviečiame registruotis.**

 Baigiamąjį pranešimą skaitys dr. William G. Brozo, literatūros profesorius iš JAV George Mason universiteto, kuris savo veiklą skiria berniukų ir vyrų raštingumo pokyčių stebėjimams, o tyrimų rezultatus taiko savo darbo praktikoje.

Konferencija vyks Lietuvos nacionalinėje Martyno Mažvydo bibliotekoje. Plenarinė sesija, baigiamasis pranešimas ir viena paralelinė sesija vyks su sinchroniniu vertimu.

**Konferencijos dalyvio mokestis – 15 EUR, į kurį įeina**

konferencijos turinys, dalyvio sertifikatas **(bibliotekininkams ir pedagogams – profesinio tobulinimo ir kompetencijų plėtojimo pažymėjimas)** pietūs, dvi kavos pertraukos.

**Svarbios datos:**

Dalyvių registracija**: iki sausio 16 d. 12 val**. (dalyvių skaičius ribotas).

Stendinių pranešimų registracija: **iki sausio 13 d. 12 val**. (dalyvių skaičius ribotas).

Stendinių pranešimų el. versijos pateikimas: **iki sausio 16 d. 17 val.**

**Kontaktai klausimams:**

Rūta Elijošaitytė-Kaikarė, SKRA pirmininkė,

+370 686 10981

rutaeli@gmail.com

**Registracija:**

rutaeli@gmail.com

**KONFERENCIJOS PROGRAMA**

**RAŠTINGUMAS SKAITMENINIAME AMŽIUJE**

**Lietuvos nacionalinė Martyno Mažvydo biblioteka, Gedimino pr. 51, Vilnius**

**9.00-10.00** Registracija

**10.00-12.00** Plenarinė sesija (sinchroninis vertimas)

Moderuoja: Daiva Penkauskienė

**Sveikinimo žodis.**

**Jeroen Clemens (Nyderlandai)** *Skaitmeninis raštingumas ir iššūkiai kalbai*

**Laura Brochet (Prancūzija, Lietuva)** *Medijų ir informacinis raštingumas ugdant sąmoningus, aktyvius ir kūrybiškus piliečius*

**Renate Valtin (Vokietija)** *Lietuvos situacija tarptautiniame kontekste*

**12.00-12.30** Kavos pertrauka

**12.30-14.00 Paralelinės sesijos**

1. **Raštingumas ir specialūs poreikiai: skirtingi problemų sprendimo būdai bei perspektyvos.** Moderuoja Rūta Kačkutė

**Ann-Sofie Selin (Suomija)** *Prevencija ir pagalba visiems**besimokantiems.*

**Greg Brooks (Jungtinė Karalystė)** *Kas padeda darbe su vaikais, turinčiais skaitymo sunkumų?*

**Hanna Sauerborn (Vokietija)** *Raštingumas ir žmonių su specialiaisiais poreikiais ugdymas: įvairūs sprendimai ir perspektyvos.*

1. **Skaitymo skatinimas skaitmeniniame amžiuje.** Moderuoja Rūta Elijošaitytė-Kaikarė

**Juli-Anna Aerila (Suomija)** *Kaip padėti vaikams mėgautis skaitymu?*

**Silvija Tretjakova (Latvija)** *Latvijos skaitymo skatinimo projektai.*

**Natalya Kurikalova (Rusija)** *Švietimas ir skaitymo skatinimo programos vaikams, ilgą laiką praleidžiantiems ligoninėse.*

1. **Raštingumas besikeičiančiame pasaulyje: iššūkiai ir perspektyvos.**

**Veronika Rot Gabrovec (Slovėnija)** *Ar ir jums žemė sukasi? Skaitmeninės (ne)gimtąja kalba parašytos pasakos.*

**Elizabeth Broad (Jungtinė Karalystė)** *Interaktyvus tekstas: pramoga, įsitraukimas ir supratimas.*

1. **Raštingumo ugdymas per visus dalykus ir viso gyvenimo perspektyvoje.** Moderuoja Daiva Penkauskienė

**Maria de Lourdes Dionísio (Portugalija)** *Skirtingos veiklos, mokantis*

*raštingumo per įvairius dalykus. Bleteach tyrimo rezultatai.*

**Susan Møller (Danija)** *Danijos sunkvežimių vairuotojai žino, kaip tobulinti savo raštingumo įgūdžius po jiems skirtos informacijos kampanijos.*

**Margit Böck (Austrija)** *Informacijos esmė, nauji raštingumo tyrimai ir socialinės rizikos grupės.*

1. **Mokytojų švietimas: efektyvios praktikos.** Moderuoja Žydronė Žukauskaitė-Kasparienė

**Ulla Britt Persson (Švedija)** *Dėmesys raštingumui: mokytojų švietimo Švedijoje apžvalga.*

**Brian Murphy (Airija)** *Pirminio mokytojų rengimo evoliucija. Mokytojams, ugdantiems paauglių raštingumą: Airijos patirtis.*

**Rasa Jančiauskaitė (Lietuva)** *Apie projektą „Medijų ir informacinio raštingumo ugdymas“.*

**14.00-15.00**

Pietūs

**15.00-16.00**

Stendinė sesija ir kava

**16.00-17.00**

Baigiamasis pranešimas (sinchroninis vertimas)

**William G. Brozo (JAV)** *Berniukų medijos kaip jų raštingumo ugdymo šaltinis*

Svečią pristato Ann-Sofie Selin.